Wat beteken #MeToo? | rooi rose Wat beteken #MeToo? | rooi rose
Wat beteken #MeToo?
Is jy bewus van die hutsmerk #MeToo wat op die oomblik oral op sosiale media te sien is maar jy weet nie heeltemal wat dit behels nie? Ons verduidelik. Saamgestel deur Catherine Schenck. Foto: Pexels.
#MeToo het alles begin met die aanklagtes teen Harvey Weinstein, die Hollywood-vervaardiger wat verskeie aktrises seksueel geteister en aangerand het. Verlede week het baie vroue in die industrie begin praat oor hul ervarings met Weinstein en hierdie gesprekke het verskeie reaksies ontlok waar ander mense na vore gekom het om te praat oor hul eie ervarings van seksuele teistering en aanranding.
Die #MeToo-hutsmerk op sosiale media het dit uitgewys.
Die aktrise Alyssa Milano het die bal aan die rol gesit met ’n twiet waar sy vra dat enigeen wat al seksuele teistering of aanranding beleef het, #MeToo moet gebruik in hul sosiale media-inskrywings. Dit kom nadat sy met ’n vriendin gesels het en besluit het dat so iets sal bewys hoe groot die probleem van seksuele teistering en aanvalle werklik is.
Hierdie hutsmerk het wêreldwyd posgevat met bekendes wat noem dat hulle ook al geraak is deur seksuele teistering of aanranding, insluitend Lady Gaga, Debra Messing, Anna Paquin, America Ferrera, ons eie Erica Wessels en Barbara-Marie Immelman om ’n paar te noem. Tik #MeToo in ’n soekenjin en kyk hoeveel twiets en facebook-inskrywings verskyn.
— America Ferrera (@AmericaFerrera) October 16, 2017
Lees ook: Verkragting – wat dit is
Lees ook: My vrou rand my aan
Lees ook: Facevoos
Eet die reënboog: 6 heerlike resepte wat jy nou moet maak